|  |  |
| --- | --- |
| **Одељак/Предлог** | **Одговор** |
| У делу нацрта Акционог плана - **Мере унапређења система јавних набавки, у тачки 2 – Јачање институционалног оквира**, **код активности - Организовање радионица ради усклађивања ставова КЈН, РК, МФИН и ДРИ** у вези са новим ЗЈН, предлажемо да се поред ове активности која обухвата едукацију представника релевантних институција, уврсти још једна у форми округлих столова на којима би се на основу размене искуства представника Канцеларије за јавне набавке и Републичке комисије за заштиту права усвајала мишљења у вези са применом Закона о јавним набавкама. | **Предлог се не прихвата.**  У оквиру активности „Организовање радионица ради усклађивања ставова КЈН, РК, МФИН и ДРИ“ се подразумева да и КЈН и РК, заузимају ставове о одредбама новог ЗЈН, односно раде на стварању заједничке праксе у систему јавних набавки.  Када је у питању израда мишљења о примени новог ЗЈН, напомињемо да у складу са чланом 179. ЗЈН, једино Канцеларија за јавне набавке даје мишљења о примени одредаба овог закона и других прописа у области јавних набавки. |
| У делу нацрта Акционог плана - **Мере унапређења система јавних набавки, у тачки 2 – Јачање институционалног оквира, код активности - Обука Полиције, Јавног тужилаштва, ДРИ и других институција у области јавних набавки** предлажемо да буду организоване најмање 4 обуке (уместо наведене 2), у сваком кварталу по једна и да се као обавезна активност у оквиру акционог плана предвиди обука судија Управног и Прекршајног суда. | **Предлог се не прихвата.**  Међу позваним учесницима на обукама „Полиције, Јавног тужилаштва, ДРИ и других институција у области јавних набавки, се увек налазе: полиција, носиоци јавно-тужилачких функција, запослени у институцијама који су Законом о организацији и надлежности државних органа у сузбијању организвоног криминала, тероризма и корупције тзв. „службеници за везу“, као и судије. Број обука као индикатор је дефинисан тако да је КЈН у обавези да организује „најмање 2 обуке годишње“, али ће у складу са могућностима и исказаним потребама, бити организовано и више. |
| Предлажемо да у делу Нацрта Акционог плана у **Мери 4 - Јачање административних капацитета и едукација**, као активност предвидите и сарадњу са Пословним удружењем понуђача Србије у поступцима јавних набавки. | **Предлог се прихвата.**  На основу сугестија Пословног удружења понуђача Србије, КЈН је изменила овај део текста Акционог плана на начин да је дефинисала све заинтересоване организације цивилног друштва као партнере у спровођењу активности које се односе на организацију обука.  С тим у вези, КЈН је као партнере препознала све организације цивилног друштва, што укључује и Пословно удружење понуђача Србије. |
| Предлажемо да се у акциони план у делу „**Мера унапређења система јавних набавки“ који се односи на меру 4. „Јачање административних капацитета и едукација“** **укључе и Зелене јавне набавке**. Активност у вези са зеленим јавним набавкама би се односила на израду критеријума и правила за зелене јавне набавке. | **Предлог се не прихвата.**  КЈН је, у сарадњи са ГИЗ пројектом „Подршка даљем унапређењу система јавних набавки у Србији“ који је финансиран из ИПА 2013, израдила Смернице за зелене јавне набавке 2018. године које су објављене 2019. године и на сајту http://eupodrska.ujn.gov.rs/wp-content/uploads/2020/01/Smernice-Zelene\_JN.pdf  Обавеза израде ових смерница је већ била дефинисана претходним Акционим планом за 2019. и 2020. годину са роком за израду 4. квартал 2019. године. |
| У циљу остварења посебног циља “Промовисање и подстицање еколошког и социјалног аспекта у јавним набавкама и иновацијама“ предложеног у Акционом плану за 2021. годину, желими да **укажемо на потребу даље промоције „зелених јавних набавки“** и предлажемо даљу сарадњу и подршку Привредне коморе Србије. | **Предлог се прихвата.**  КЈН ће, у оквиру мере „Јачање административних капацитета и едукација“, додати активност „Промоција Смерница за партнерство за иновације и зелених јавних набавки“. |